[{"text_idx": "#000000", "text": "Art-ikolo: \u201cLa s\u0302aknovelo\u201d de Stefan Zweig"}, {"text_idx": "#000001", "text": "Hodiau\u0306 ni volas komuniki al vi la artikolon de Arno sur fama verko de Stefan Zweig! Cetere, Arno tradukis tiun libron en esperanto. Se vi deziras legi g\u0302in, rendevuo tie!"}, {"text_idx": "#000002", "text": "La s\u0302aknovelo (germane Schachnovelle, france: Le joueur d\u2019e\u0301checs) estas rimarkinda novelo deStefan Zweig, au\u0306stra verkisto vivinta en la unua duono de la dudeka jarcento. Estas emfazende ke Zweig estis vera Eu\u0306ropano kiu, inter alie, abunde korespondis kun sia amiko Romain Rolland. Rolland kaj Zweig iel estis en la epoko de la Unua Mondmilito la antau\u0306uloj de la nuna Eu\u0306ropa Unio. Romain Rolland plurfoje publike asertis sian subtenon al Esperanto. Zweig verkis multajn eminentajn romanojn kaj novelojn, sed La s\u0302aknovelo estas kvazau\u0306 lia testamento, c\u0302ar li memmortigis sin nur unu jaron post kiam li verkis g\u0302in."}, {"text_idx": "#000003", "text": "La rakonto estas kvazau\u0306 au\u0306tobiografia. La protagonisto, la \u00abs\u0302akludanto\u00bb, estas au\u0306stra advokato, D-roB., kiu ekzilig\u0302as al Sudameriko pro la aneksado en 1938 de Au\u0306strio far la nazia regno. Kaj fakte Zweig same forlasis Au\u0306strion kaj ekzilig\u0302is al Usono kaj poste al Brazilo."}, {"text_idx": "#000005", "text": "Sur s\u0302ipo krozanta de Novjorko al Bona Aero, trovig\u0302as iu fenomena s\u0302akc\u0302ampiono kiu ekster las\u0302akludado montrig\u0302as peza stulta senscia senkultura kamparano kaj tiu D-ro B. kiu pro eksterordinaraj cirkonstancoj farig\u0302is lertega s\u0302akludanto. Li fakte estis advokato kun nur unu kliento: la au\u0306stra imperia familio pri kies havaj\u0302oj li zorgis. Kaj kiam la nazioj aneksis Au\u0306strion, ili malliberigis lin, c\u0302ar ili celis trudi al li sciigi, kie trovig\u0302as la oro de la imperia familio, por forpreni g\u0302in. Kaj li estis traktata aparte, s\u0302ajne tre milde, sen suferoj, sen turmentoj, ne estinte devigita al trudlaboroj en penigaj kondic\u0302oj. Ne, li simple estis gastigata en hotelc\u0302ambro. Kaj la turmentado konsistis nur en la senigo de c\u0302io. En la c\u0302ambro trovig\u0302is nur la necesaj mebloj: lito, seg\u0302o, tablo. Neniun li renkontis. La gardisto kiu alportis al li mang\u0302aj\u0302on aldiris al li neniun vorton. Neniu libro, nek papereto, nek krajono ec\u0302 neniu alumeto por distri sin. Kaj tio dau\u0306ris semajnojn. Semajnojn da turmento per nenio."}, {"text_idx": "#000006", "text": "Iun tagon subite li estas forportita al pridemandado. C\u0302ar la enketistoj ne sukcesis ekhavi la deziratajn informojn, aliaj pridemandadoj ree okazos en ajnaj neantau\u0306videblaj horoj de la tago au\u0306 de la nokto. La pridemandadojn antau\u0306as plurhora atendado en atendoc\u0302ambro kompreneble senigita de kiu ajn meblo."}, {"text_idx": "#000007", "text": "Tamen iun tagon okazas miraklo. En la atendoc\u0302ambro pendis la manteloj de la pridemandistoj kaj Dro B. au\u0306dacas palpesplori ilin kaj tie makovras libron, kiun li sukcesas fors\u0302teli, esperante ke li finfinesukcesos legi iom da literaturo. Granda estas lia elrevig\u0302o kiam li konstatas ke ne temas pri literaturo sed pri teknika libro pri s\u0302akludo en kiu estas notitaj per simboloj la plej rimarkindaj partioj de la c\u0302ampionoj de la lastaj jardekoj. Komence li furiozig\u0302as pro la elrevig\u0302o, poste li kolizias kun la simboloj kiujn li ne komprenas, kaj fine li sukcesas dec\u0302ifri la kodojn kaj \u2013 ne havante elekteblecon \u2013 li ekstudas la tutan libron. Kaj li trejnig\u0302as reludi la partiojn, unue per figuroj kiujn li kreis el panmolo, kaj poste parkere, \u00abblinde\u00bb. Kiam li plurfoje reludis parkere c\u0302iujn partiojn, li ekludas novajn partiojn \u00abblinde\u00bb ludante kaj la blankojn kaj la nigrojn, ludante kontrau\u0306 si mem g\u0302is vera frenezig\u0302o. En freneza krizo li grave vundas sin per vitrorompo. Tiam la nazioj ellasis lin por ke li estu flegata kaj kun la helpo de komplezema kuracisto li sukcesas forig\u0302i el Au\u0306strio."}, {"text_idx": "#000008", "text": "Dum la krozado sinsekvo de cirkonstancoj kondukas lin defii la mondc\u0302ampionon, instigite decirkleto da s\u0302akamantoj kiuj nepre volas vidi ilin ludi unu kontrau\u0306 la alia. D-ro B. gajnas unuan partionkontrau\u0306 la mondc\u0302ampiono, kiu tre malvolonte akceptas sian malvenkon, kaj postulas reveng\u0302on. Kvankam Dro B. sciigis, ke li konsentas ludi nur unufoje, li lasas sin konvinki ludi duan partion. Dum tiu dua partio li travivas frenezan krizon kiun neniu komprenas krom la rakontisto kiu konas la travivaj\u0302ojn de D-ro B."}, {"text_idx": "#000009", "text": "Zweig tre lerte rakontas la tutan aferon, kaj leganto facile povas identig\u0302i kun la protagonistoj, g\u0302issenti la progreson de la frenezig\u0302o pro la cirkonstancoj. Tio estas des pli potenca kiam oni scias ke Zweig memmortigis sin, ne plu eltenante la dramajn historiajn eventojn en la tiama mondo."}, {"text_idx": "#000013", "text": "(Nova) Manlibro pri instruado de Esperanto"}]